Dr. Borbély Samu

Borbély Samu 1933-ban szerzett mérnök matematikus diplomát. Ezt követő munkásságával jelentős nemzetközi szakmai hírnevet ért el a mérnöki matematika és az áramlástan területén. Tudományos eredményeiért már 1946-ban akadémikussá választották. Ő alapította a Gépészmérnöki Kar Matematika Tanszékét (a Matematikai Intézet jogelődjét), és ugyancsak Ő alakította ki a miskolci mérnök matematika oktatás mai napig is ható nemzetközi szakmai színvonalát. Munkásságával jelentős számú mérnököt indított el sikeres szakmai pályán. 1955-ben áthelyezték a BME Gépészmérnöki Karának Matematikai Tanszékére. 
Ezután sem szakadt meg kapcsolata a Gépészmérnöki Karral, amelynek munkáját számos formában (vizsgabizottsági elnökként, stb.) segítette. 1959-ben felkérésre a Magdeburgi Műszaki Egyetemen megalapította a mérnök matematikus szakot, amelyet mintegy 10 éven át irányított is. 
Dr. Borbély Samu munkásságát a Miskolci Egyetem díszdoktori címmel is elismerte.